CELEX: 62019CA0896
Language: ro
Date: 2021-04-20 00:00:00
Title: Cauza C-896/19: Hotărârea Curții (Marea Cameră) din 20 aprilie 2021 (cerere de decizie preliminară formulată de Prim’Awla tal-Qorti Ċivili – Ġurisdizzjoni Kostituzzjonali – Malta) – Repubblika/Il-Prim Ministru („Trimitere preliminară – Articolul 2 TUE – Valorile Uniunii Europene – Statul de drept – Articolul 49 TUE – Aderarea la Uniune – Menținerea nivelului de protecție a valorilor Uniunii – Protecție jurisdicțională efectivă – Articolul 19 TUE – Articolul 47 din Carta drepturilor fundamentale a Uniunii Europene – Domeniu de aplicare – Independența judecătorilor unui stat membru – Procedura de numire – Competența prim-ministrului – Participarea unui comitet de numire a membrilor sistemului judiciar”)

14.6.2021   
            
            
               RO
            
            
               Jurnalul Oficial al Uniunii Europene
            
            
               C 228/7
            
         
      Hotărârea Curții (Marea Cameră) din 20 aprilie 2021 (cerere de decizie preliminară formulată de Prim’Awla tal-Qorti Ċivili – Ġurisdizzjoni Kostituzzjonali – Malta) – Repubblika/Il-Prim Ministru
      (Cauza C-896/19) (1)
      
      („Trimitere preliminară - Articolul 2 TUE - Valorile Uniunii Europene - Statul de drept - Articolul 49 TUE - Aderarea la Uniune - Menținerea nivelului de protecție a valorilor Uniunii - Protecție jurisdicțională efectivă - Articolul 19 TUE - Articolul 47 din Carta drepturilor fundamentale a Uniunii Europene - Domeniu de aplicare - Independența judecătorilor unui stat membru - Procedura de numire - Competența prim-ministrului - Participarea unui comitet de numire a membrilor sistemului judiciar”)
      (2021/C 228/08)
      Limba de procedură: malteza
      
         Instanța de trimitere
      
      Prim’Awla tal-Qorti Ċivili – Ġurisdizzjoni Kostituzzjonali
      
         Părțile din procedura principală
      
      
         Reclamantă: Repubblika
      
         Pârât: Il-Prim Ministru
      
         cu participarea: WY
      
         Dispozitivul
      
      
                  1)
               
               
                  Articolul 19 alineatul (1) al doilea paragraf TUE trebuie interpretat în sensul că poate fi aplicat într-o cauză în care o instanță națională este sesizată cu o acțiune prevăzută de dreptul național și prin care se urmărește ca această instanță să se pronunțe cu privire la conformitatea cu dreptul Uniunii a unor dispoziții naționale care reglementează procedura de numire a judecătorilor din statul membru căruia îi aparține instanța menționată. În vederea interpretării acestei dispoziții, articolul 47 din Carta drepturilor fundamentale a Uniunii Europene trebuie să fie luat în considerare în mod corespunzător.
               
            
                  2)
               
               
                  Articolul 19 alineatul (1) al doilea paragraf TUE trebuie interpretat în sensul că nu se opune unor dispoziții naționale care conferă prim-ministrului statului membru în cauză o competență decisivă în procesul de numire a judecătorilor, prevăzând totodată intervenția, în acest proces, a unui organ independent însărcinat printre altele cu evaluarea candidaților la un post de judecător și cu furnizarea unui aviz prim-ministrului menționat.
               
            
         (1)  JO C 77, 9.3.2020.